अधुना सम्स्कृतविक्कि शब्दकोशे आरक्षका न सन्ति इति कष्टम्। अतः मलयाळम् विक्किनिघण्डु मध्यॆ आरक्षकः योजकःःviswaprabha नामकः योजकः अत्र आरक्षकः भवतु इति निर्देशः। सः सम्स्कृतज्ञः विक्किपीडियायां बहुकालादारभ्य सक्रियः साङ्केतिकविषये निपुणश्च। --पकलोन् जलारण्यः ०५ः०४, ६ फ़ेब्रुवरि २०१३ (UTC)।
समर्थनम् मार्गदर्शकं विना किङ्कर्तव्यतामूढः जातः अस्ति अयं संस्कृतविकिकोशप्रकल्पः । अत्र सुष्ठु मार्गदर्शनाय अत्यन्तं यॊग्यः अस्ति योजकःःviswaprabha । अन्यॆषु प्रकल्पॆषु तस्य उत्कृष्टस्य मार्गदर्शनस्य साक्षिभूता अहं, तस्य समर्थनं मनःपूर्वकं करॊमि । - Shubha (अम्भाषणम्) १०ः५१, ६ फ़ेब्रुवरि २०१३ (UTC)
समर्थनम् बहुज्ञोऽयं बहुकार्यशीलोऽपि सदस्यः। तस्य प्रबन्धकत्वे प्रकल्पोऽयम् उन्नतिं यास्यतीति विश्वसिमि। धन्यवादः। -Hemant wikikosh (अम्भाषणम्) १७ः३४, १५ मार्च् २०१३ (UTC)
संस्कृतविकिपुटस्य सम्पर्कम् अन्यजालपुटेषु दानावसरे अत्यन्तं दीर्घं सार्वत्रिकविभवसङ्केतं (URL) प्राप्नुमः यश्च बहुधा क्लेशं जनयति । अस्याः समस्यायाः निवारणाय तान्त्रिकसाहाय्यं प्रार्थितमस्ति येन हिन्दीभाषापुटेषु शिरोनाम्नः अधः यः लघुः सङ्केतः दृश्यते तादृशः सङ्केतः प्राप्यते । विकिकोशस्य जालपुटे इदं सौलभ्यं प्राप्तव्यमस्ति । तन्निमित्तं भवतां समर्थनम् अत्र सूचयन्तु ।
नमस्ते सर्वेभ्यः ! संस्कृतविकिपीडिया, संस्कृतस्रोतः इत्यादिषु प्रकल्पेषु नामाकाशानां दोषाः सन्ति । तेषां परिवर्तने मया अत्र मत्कुणः (Bug) स्थापितः अस्ति । अत्र कृपया स्वमतं दत्त्वा कार्यस्यास्य समर्थनं करोतु इति निवेदनम् । अस्तु । ॐNehalDaveND•✉•✎ ०५ः५८, ८ जून २०१५ (UTC)
एषः निर्णयः संस्कृतविकिपीडिया-समुदायेन स्वीकृतः आसीत् । अधुना एतस्य मत्कुणस्य कार्यं समापयितुं विकिकोशस्य समुदायेनापि पुष्टिः करणीया । येन एतत् कार्यं पूर्णताङ्गच्छेत् । सर्वेभ्यः निवेदयामि यत्, सर्वे परिवर्तनं पुष्टयितुं स्वस्य मतं यच्छन्तु इति । NehalDaveND (सम्भाषणम्) ११ः५७, ७ मई २०१६ (UTC)
नमस्ते Vishvas vasuki-महोदय ! संस्कृतेन जल्पः इत्यस्य सन्दर्भं ज्ञात्वा मम संस्मरणम् अभवत् । भवतः प्रयासः तु उत्तमः महोदय । एतत्तु अहं स्वस्पष्टतायै पृष्टवान् । एतत् अन्यथा मा स्वीकरोतु । प्रारम्भ एवाहम् अवदं यत्, भवतः उत्तरं मे समर्थनस्य आधारः न भविष्यति । एतत् कार्यं सर्वदा संस्कृतहितकरम् । विकिस्रोतस्यमुनैव, तत्रत्यैस्, लिखीते इत्यादयः दोषाः एव । यदि न सन्ति, तर्हि कृपया तस्य शब्दस्य अर्थं बोधयतु । एषः तु विवादविषयः संस्कृतकार्ये नावश्यकः । भवान् एतस्य उत्तरं न दास्यति चेदपि मे सन्तोषः । यथा पूर्वं मयोक्तं कार्यस्यास्य कृते यदि साहाय्यम् इच्छति, तर्हि सूचयतु । एकं सत्यं विप्राः बहुधा वदन्ति अस्तु । NehalDaveND (सम्भाषणम्) ०५ः५४, १५ मार्च २०१६ (UTC)
सज्जन नेहल। प्रीतोऽस्मि त्वदीयं संस्कृतमुत्तरं पठित्वा। ममाभिप्राये तावकी संस्कृते गतिरुत्तराऽङ्ग्लभाषापेक्षया - यतो भवत आङ्ग्लोत्तरं पठित्वा भवदभिप्रायं स्पष्टमवगन्तुं नाहं शक्तवान्। तदस्तु। भवतो विपर्ययान् निवारयाम्यधुना। विकिस्रोतस्यमुनैव यन्त्रकर्त्रा तत्रत्यैस् समर्थितं यन्त्रं किञ्चन सृष्टम्। इति वाक्यखण्डं गृह्णातु। विकिस्रोतसि अमुना एव यन्त्रकर्त्रा तत्रत्यैः समर्थितम् ... इत्यादि सन्धिविभजनम्। तत्र "अमुना" इति शब्दस्य निष्पत्तिं भवान् अत्र पठितुं शक्नोति। विसर्जनीयस्य सः (8।3।34) इत्यनेन च तत्रत्यैः + समर्थितं = तत्रत्यैस् समर्थितम् इति भवत्येव। यदि तत्रत्यैस्समर्थितम् इत्येव लिखितव्यमिति चेदाक्षेपः, स भवति भवद्दृष्ट्या लिपिदोषः, न कदाचिद् व्याकरणदोषः - रिक्तस्थाननिवेशने वा तन्निरसने वा नास्ति किञ्चित् सूत्रं पाणिनीयं हैमं चान्द्रं वाऽपि। प्राचीनतालपत्रेषु नास्त्येव रिक्तस्थानप्रयोगः। तत्राऽपि वक्तव्यमेव यन्ममाभिप्राये "तत्रत्यैस् समर्थनम्" इति लिपिविकारः "तत्रत्यैस्समर्थनम्" इति लेखनस्यापेक्षया पाठकसुखप्रदः। लिखीते इति तु क्षुद्रष्टङ्कनदोष एव क्षन्तव्यः, न तद् व्याकरणज्ञानाकौशललक्षणम्। वादे वादे वर्धते विद्या इत्यनया दृष्ट्या तु मम वादे न काचिद्ध्रीः। न स्याद् भवतोऽपि। कार्येऽस्मिन् भवत्समर्थनं सूचयत्व् अधः। (उपरि यथोक्तम् आङ्ग्ललेखस्याशयो न स्पष्टः)। 🙏 Vishvas vasuki (सम्भाषणम्) १६ः०३, १५ मार्च २०१६ (UTC)
समर्थनम् विश्वासो वासुकिवर्यः संस्कृत-सङ्गणकसम्बद्धेषु कार्येषु आत्मानं बहुधा संयोज्य अनेकान् प्रकल्पान् आरब्धवान्, निरूढवान्, निर्वहञ्च विद्यते । कार्यस्य वेगवर्धनाय इदम् अत्यन्तम् अपेक्षितमस्ति इत्यतः इदं दृढं समर्थ्यते मया । --Shubha (सम्भाषणम्) ०६ः०४, ११ मार्च २०१६ (UTC)
समर्थनम्-- नेहलमहोदयेन उत्तराधारितं समर्थनं नोक्तम् आसीत् । सः तु स्वमनसि विद्यमानस्य शङ्कायाः विषये प्रश्नं कुर्वन् आसीत् । भवान् केवलं व्याकरणदोषस्यैव उत्तरम् अयच्छत् । तथापि अहं भवतः समर्थनं करोमि । विवादशून्यं संस्कृतकार्यम् इति सर्वेषां लक्ष्यं स्यात् । Yograj (सम्भाषणम्) ०८ः१५, १५ मार्च २०१६ (UTC)
समर्थनम्-- नमस्करोमि । एतावता तु मया श्रुतम् आसीत् यत्, योग्यैः सह विवादः ज्ञानफलं ददाति इति । परन्तु अधुना तु तन्मे प्रत्यक्षम् । भवता यत्प्रतिपादितं तत्तु ज्ञानप्रदम् । अस्तु । NehalDaveND (सम्भाषणम्) ०६ः०१, १६ मार्च २०१६ (UTC)
सज्जनाः, मुखपुटे "अस्मिन् सद्यः विद्यमानाः शब्दाः - २,२९३" इत्यसत्यम् दृश्यते। कुत इयं सङ्ख्या प्राप्ता, कथञ्च शोधनीया? Vishvas vasuki (सम्भाषणम्) १६ः२४, २७ मई २०१६ (UTC)
नमः सर्वेभ्यः अस्माकं प्रकल्पे भारतीयकालमानस्य आवश्यकतात्वात् मया अत्र मत्कुणः स्थापितः अस्ति। कृपया स्वमतं अत्र दत्त्वा एतस्य कार्यस्य पूर्णतायै योगदानं ददातु। अस्तु। NehalDaveND (सम्भाषणम्) ०७ः३१, १५ मार्च २०१७ (UTC)
नमः सर्वेभ्यः! संस्कृतभाषायाः विकिपीडिया, विकिस्रोतः, विकिसूक्तिः, विकिशब्दकोशः, विकिपुस्तकम् इत्यादीनां प्रकल्पानाम् अङ्काः देवनागर्याम् एव उत्सर्गत्वेन भवेयुः इति समुदायस्य दीर्घकालीनः विचारः आसीत्। परन्तु कथं करणीयम् इति अस्पष्टम् आसीत्। जयप्रकाशमहोदयः तत्सम्बद्धं मार्गं प्राप्तवान् अस्ति। परन्तु तस्य कृते अस्माकं संस्कृतभाषायाः सर्वप्रकल्पानां समुदायैः देवनागरी-अङ्काः उत्सर्गत्वेन स्थापयितुं समर्थनं करणीयम् इति प्रथमं सोपानम्। अतः सर्वेभ्यः निवेदयामि यत्, कृपया कार्येऽस्मिन् स्वस्य समर्थनं कृत्वा साहाय्यं करोतु इति। NehalDaveND (सम्भाषणम्) ०९ः५६, १३ जनवरी २०१८ (UTC)
